Temeljem članaka 131. do 133. Zakona o cestama (NN 084/2011), Odluke o nerazvrstanim cestama na području Općine Jelenje ("Službene novine Primorsko goranske županije" broj 44/13, 39/5) i članka 18. Statuta Općine Jelenje ("Službene novine PGŽ" br. 33/09,13/13, 6/16 i 17/17 i "Službene novine Općine Jelenje" br. 5/18, 11/18, 29/20, 5/39, 5/43) Općinsko vijeće Općine Jelenje, na 7. sjednici održanoj 08.6.2022. donosi

**ODLUKU**

**o V. izmjeni Odluke o Registru nerazvrstanih cesta na području općine Jelenje**

**Članak 1.**

Usvaja se V. izmjena Registra nerazvrstanih cesta na području općine Jelenje.

**Članak 2.**

Registar nerazvrstane ceste na području Općine Jelenje dopunjuje se elaboratom nerazvrstane ceste:

* 0087 nerazvrstana cesta naziva: Ulica Pulipoje od Ž5055 do Pulipoje kbr. 10 preko Pulipoje kbr. 2/C

**Članak 3.**

Izmjena Registra je izrađena u Quantum GIS programskom paketu. Digitalna ortofoto karta temelj je podloge za izradu registra i aproksimativnu izmjeru duljina.

**Članak 4.**

U izmjeni registru je smanjen obuhvat nerazvrstane ceste 087 kategorija NC2.

**Članak 5.**

Ovlašćuje se općinski načelnik Općine Jelenje za pokretanje svih radnji koje su potrebne za: 1. upis u zemljišne knjige oznake javnog dobra u općoj uporabi u neotuđivom vlasništvu Općine Jelenje-nerazvrstana cesta, 2. evidentiranje nerazvrstanih cesta u katastarski elaborat, 3. rješavanje svih imovinsko-pravnih odnosa nastalih samovlasnim zauzećem javnoga dobra.

**Članak 6.**

Sastavni dio ove odluke je Popis dopunjenih nerazvrstanih cesta i atlas nerazvrstanih cesta.

**Članak 7.**

Ova Odluka stupa na snagu osmog dana od dana objave u “Službenim novinama Općine Jelenje”.

KLASA: 024-02/22-01/7

URBROJ:2170-20-01-22-10

U Dražicama 08.6.2022.

 OPĆINSKO VIJEĆE OPĆINE JELENJE

 PREDSJEDNIK

 Dino Piljić